open-index/open-wikipedia-markdown huggingface dataset:
Sebben

«**Sebben**» var en isbjørn som bidro til myten om at det vandrer isbjørner i Tromsøs gater.

Vinteren 1946-47 overvintret fangstmennene Bjørvik Jacobsen, Odd Lønø og Knut Bjåen på Halvmåneøya.
De skjøt mange isbjørner, og en periode tok de også hånd om fem levende unger. Den minste av dem, «Sebben», viste seg å være den mest intelligente, og Jacobsen begynte å dressere ham.

Da sesongen var over, returnerte fangstmennene til Tromsø. De hadde med seg tre isbjørnunger. To av dem ble solgt til dyrehager i Europa, men Jacobsen beholdt «Sebben».
Det finnes historier om at «Sebben» både fikk bli med i drosje en gang været i Tromsø ble for varmt til at han orket å gå, og at han ble med inn på polet og skremte ekspeditørene da Jacobsen var innom der. 

Helge Ingstad tok opp en del film av isbjørnungen, blant annet badende i Prestvannet.

Da «Sebben» vokste seg for stor, sterk og farlig, måtte Jacobsen selge ham også.

## Se også
* «Knut», isbjørn født i fangenskap i Tyskland i 2006

## Eksterne lenker
* Isbjørnungene Knut og Sebben  – polarhistorie.no
* SVALBARD - nordpol.no, blant annet med bilder av «Sebben» på polet
Flaten stoppested

**Flaten stoppested** er  en holdeplass på Arendalslinjen i Åmli kommune og ble åpnet i 1910 som stoppested da Arendal – Åmlibanen ble åpnet. I 1956 ble stoppestedet ubetjent, og 1974 ble Flaten nedgradert til holdeplass.

Bygningen ble tegnet av Harald Kaas. Den brant i 1962, og etterpå ble den gamle bygningen fra Nelaug (nedlagt etter Sørlandsbanens åpning i 1935) flyttet til Flaten. Den er av samme type som den tidligere bygningen.

## Referanser


## Litteratur
* 
* 

## Eksterne lenker
InterTrust

**InterTrust** er et programvareselskap som i hovedsak arbeider med kopibeskyttelse, i stil med DRM, og arbeider med Trusted Computing. Selskapet ble vurderer å saksøke Microsoft etter at de har overtrådt på en patent de eide. Patenter i lawsuiten brukes til produktaktiveringen av Windows, og DRM sendes sammen med Windows Media Player. Microsoft måtte avslutte diskusjonen til å betale 3 milliard dollar til InterTrust.

## Eksterne lenker
* 
* Doom. NET? InterTrust åpner på MS Prosess – From The Register
* Microsoft forliket
* InterTrust betydelig Fleksibelt sak mot Microsoft
Søndre Sermilik

**Søndre Sermilik** er en fjord i Kujalleq kommune på sydkysten av Grønland.

Fjorden er 80 km lang. 

## Eksterne lenker
* Bilde av Søndre Sermilik og Tasermiut
* Bilde av Søndre Sermilik

## Kilder
''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1
Japans Grand Prix 2005

**Japans Grand Prix 2005** var et Formel 1-løp arrangert 7. oktober – 9. oktober 2005 på Suzuka Circuit i Japan. Det var det attende løpet i Formel 1-sesongen 2005.

## Klassifisering
### Kvalifisering

### Løpet

## Eksterne lenker
*
Lasso

**Lasso** er et fangstredskap i form av et kastetau (*lariat*) med en renneløkke som skal ende rundt hode eller hals på det som skal fanges inn. Den brukes av kvegsankere i hovedsakelig USA og i en noe annen variant av reingjetere på Eurasiadelen av nordkalotten.

Tauet må i begge tilfeller være glatt og tungt nok til at kastet bærer. Kasteteknikken er noe ulik, fordi en i USA bruker en liten løkke, og resten av tauet i en kveil, mens samene lar hele taulengden være løkke, og vrir kastet slik at den siste lille løkkedelen havner der den skal.

Lassoen har vært i bruk i det gamle Egypt, og av flere folkeslag fra Asia. Enkelte bruker å la løkken henge for enden av en stang.
Promotor

**Promotor** er i sin opprinnelige, akademiske betydning den som kaller en kandidat til eller tildeler en doktorgrad. I denne sammenhengen er promotoren gjerne rektor eller en professor ved det aktuelle universitet. Verbet å *promovere* innebærer å forfremme en kandidat eller tildele vedkommende en høyere grad, først og fremst en doktorgrad.

I andre sammenhenger er en promotor en som driver yrkesmessig, salgsfremmende eller propaganderende virksomhet for et produkt, en person, en sak, en organisasjon eller et arrangement. Det kan være en festival, en turné, en kunstutstilling, en konsert – og begrepet er også hyppig brukt om arrangører av profesjonelle boksestevner. 

En promotor har oftest økonomiske interesser i de objektene han opptrer til fordel for. I underholdningsindustrien og innen idrett brukes gjerne titlene *manager* eller *agent*. Men også mange artister og kunstnere driver som promotorer for egne produksjoner som f.eks album, turnéer, konserter, kunstverk, utstillinger og andre arrangementer og produkter. 

Promotorene henvender seg i første rekke til journalister for å få møter eller lage programinnslag om sine produksjoner i redaksjonell sammenheng i massemedia, en påvirkningsform som regnes som langt mer effektiv enn reklame og pressemeldinger – og som dessuten har lavere direkte kostnader. Artister og musikere lager ofte egne utgaver av sine produkter til promoteringsformål, promoversjoner, også kalt *promo*. Disse er ikke i vanlig salg, men distribueres i begrenset opplag til journalister, radiostasjoner og andre massemedia.

## Promovere/promotere
Tradisjonelt har både begrepet å *promovere* og å *promotere* vært brukt om promotorvirksomhet. Begge begrepene har vært synonymer eller eufemismer for salgsfremming, propaganda, påvirkning og reklame. De fleste moderne ordbøker definerer imidlertid å *promovere* som å utnevne til doktor og å *promotere* som å fremme salg av et produkt.

## Referanser


##
Paretroplus

* *[[Paretroplus dambabe]]*
* *[[Paretroplus damii]]*
* *[[Paretroplus kieneri]]*
* *[[Paretroplus maculatus]]*
* *[[Paretroplus maromandia]]*
* *[[Paretroplus menarambo]]*
* *[[Paretroplus nourissati]]*
* *[[Paretroplus petiti]]*
* *[[Paretroplus polyactis]]*
* *[[Paretroplus tsimoly]]*

***Paretroplus*** er en gruppe ciklider.
De er fisk som lever i ferskvann i Madagaskar.
Noen av artene er truet.

## Eksterne lenker
* 
* ''Paretroplus'' – zipcodezoo.com
Tasermiut

**Tasermiut** (Ketilsfjord) er en fjord i Nanortalik kommune på sydkysten av Grønland.

Fjorden er 75 km lang, og ligger nær sydspissen av Grønland, nær Kapp Farvel. I dette området er det mange fjell med bratte vegger, f.eks. Nalumasortoq, som gjør dette området til et yndet sted for fjellklatrere fra hele verden. I bunnen av fjorden ligger isbreen Tasermiut. Ved fjordens utløp ligger Nanortalik. 

Klimaet preges av fønvind, og er dermed mildt i Grønlandsk målestokk, men fønvinden bringer også nedbør til området. 

Navnet Ketilsfjord skal fjorden ifølge Eirik Raudes saga ha fått av Eirik Raudes menn; sagaen forteller at de tok hvert sitt område og hver sin fjord, og oppkalte disse områdene etter seg:
:*«De menn som drog ut sammen med Eirik og tok land på Grønland var; Herjolv som tok Herjolvsfjord, han bodde på Herjolvsnes; Kjetil tok Kjetilsfjord, Ravn Ravnsfjord, Sølve Sølvedal, Helge Torbrandsson Alptafjord, Torbjørn Glori Siglufjord, Einar Einarsfjord, Havgrim Havgrimsfjord og Vatnevervet, Arnlaug Arnlaugsfjord; noen seilte til Vestre-bygden.»* 

## Referanser


## Kilder
* ''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1

## Eksterne lenker
* Historiske bilder av Tasermiut / Ketilsfjord
Ēriks Rags

**Ēriks Rags** (født 1. juni 1975 i Ventspils) er en latvisk spydkaster. Hans personlige rekord er på 86.47 oppnådd i 2001 under et stevne i London.

## Referanser


## Eksterne lenker
*
Tero Järvenpää

**Tero Järvenpää** (født 2. oktober 1984 i Tammerfors) er en finsk spydkaster. Hans personlige rekord er på 86,49&nbsp;m, oppnådd i juni 2008 under et stevne i Oslo.

## Referanser


## Eksterne lenker
*
Jarrod Bannister

**Jarrod Bannister** (født 3. oktober 1984 i Townsville i Queensland, død 8. februar 2018 i Nederland) var en australsk spydkaster.

Hans personlige rekord er på 89,02 meter, satt under det australske mesterskapet i Brisbane i 2008.

## Referanser


## Eksterne lenker
*
Ptychochromis

* *[[Ptychochromis curvidens]]*
* *[[Ptychochromis grandidieri]]*
* *[[Ptychochromis inornatus]]*
* *[[Ptychochromis insolitus]]*
* *[[Ptychochromis loisellei]]*
* *[[Ptychochromis makira]]*
* *[[Ptychochromis oligacanthus]]*
* *[[Ptychochromis onilahy]]*

***Ptychochromis*** er en gruppe ciklider.
Det er fisk som lever i ferskvann i Madagaskar.

## Eksterne lenker
* 
* ''Ptychochromis'' – zipcodezoo.com
Uunartoqfjorden

**Uunartoqfjorden** (dansk: *Uunartoq Fjord*) er en fjord i Nanortalik kommune på sydkysten av Grønland.

Fjorden er 30 km lang. I dette området er det mange fjell med bratte vegger, f.eks. Nalumasortoq, som gjør dette området til et yndet sted for fjellklatrere fra hele verden. 

Rapporten *Natural resources in the Nanortalik district*, som er utgitt av det danske miljøverndepartementet, peker på denne fjorden som en mulighet for turisme; kjøring med snøscooter og motorsykkel på isen, men siden bl.a. seler formerer seg i denne fjorden ønsker man ikke å satse på dette. 
 
## Kilder
*''Gazetteer of Greenland'' – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1

## Referanser
Bolas

**Bolas** fra spansk *bola* (ball) også kjent som *boleadoras* er et kastevåpen som består av to eller flere sammenknyttede tauender som ender i hver sin ball eller kule. Ved å kaste på en spesiell måte, kan en stanse et dyr som står eller løper ved at tauene vikler seg rundt bena på det. Rerdskapen er mest kjent som de søramerikanske gauchoenes erstatning for lasso, men har blitt funnet under utgravinger av boplasser fra før spanjolene kom. Spesielt i Patagonia, var de brukt for å fange guanaco og ñandu.

Bolas kan lages med fra to til 8 – 9 kuler, avhengig av hva den skal brukes til, hvor og av hvem. Krøtterfangst og småviltjakt fra hesterygg er de vanligste bruksområdene, mens inuitene bruker sin varint til fuglefangst. 

Snorene kan være like lange, eller med to korte, med tung vekt i enden og en lengre og lettere. Kasteteknikken kan varieres av en dreven kaster, som enten kan holde i koplingen eller i en kule.

## Eksterne lenker
* Inuit Bolas
* Boleadoras
Lars Lien

**Lars Lien** er navnet til flere personer:

* Lars Gunnar Lien – produsent og musiker
* Lars Lien (fotballspiller) – fotballspiller, født 1981
* Lars Lien (sax) – saksofonist
Yamilé Aldama

**Yamilé Aldama** (født 1972) er en sudansk tresteghopper. Hun fikk sudansk statsborgerskap i 2004 etter et mislykket forsøk på å bli fransk statsborger. Som cubansk statsborger vant hun VM-sølvmedalje, og i 2003 satte hun nord- og sentralamerikansk rekord med 15,29.

## Referanser


## Eksterne lenker
*
SolarWorld

**SolarWorld AG** er et tysk selskap som fremstiller og markedsfører fotovoltaiske produkter over hele verden. Selskapet driver med flere deler av solenergi-verdikjeden, så som produksjon av moduldeler, handel med solcellepaneler, og konstruksjon av solkraftverk. 

Selskapet har avdelinger i Bonn (hovedkvarter), Freiberg og i Sverige.

SolarWorld-aksjen omsettes på Frankfurtbørsen.
## Eksterne lenker
*
Kong Valdemars jordebok

**Kong Valdemars jordebok** (dansk *Kong Valdemars Jordebog*, latin *Liber Census Daniæ*) fra 1231 er den første matrikulering av Danmarks jordeiendommer med tanke på beskatning. Den gir et verdifullt innblikk i rikets maktforhold og sosiale struktur. Ut over datidens Danmark inneholder jordeboken opplysninger om det danske Estland.

Jordeboken inneholder et utall separate håndskrifter, deriblant *Hovedlisten*, som omfatter kongens inntekter fra len og handelsplasser, en paverekke, en kongerekke, en gåtefull *broderliste*, en Hallands-, en Femern- og en Falster-liste, to Estlandslister, *Øylisten*, som omfatter alle danske øyer, vedtekter for munker av Benediktinerordenen, en reisebeskrivelse fra Blekinge til Tallinn, med mere.

Jordeboken ble kjøpt av svensken Johan Gabriel Sparfvenfeldt på slutten av 1600-tallet. Boken ble av ukjente årsaker delt i to deler, og ble ikke sammenføyd igjen før 1800-tallet ved Kungliga Biblioteket i Stockholm. Boken ble i 1929 overlevert til det danske Rigsarkiv.

Jordebokens matrikulering ble ikke avløst før i 1688, da man innførte Christian Vs matrikkel. Det sier kanskje mer enn mange ord om hvilket avgjørende redskap jordeboken var.

## Referanser
Firetallslås

**Firetallslås** er en enkel måte å sette sammen en fellelås for smådyrfangst på. Den består av tre trepinner som er skåret til slik at de kan settes sammen til en firetalslignende figur. «Foten» må stå fast i loddrett stilling, mens den vannrette delen har to hakk som støtter skråpinnen i ene enden, og holder sammen med og blir støttet av foten. Disse er i prinsippet løse, og holdes fast av lokket eller steinen låsen settes under. I den ene enden av den vannrette settes et fristende åte. Hakkene er passet til slik at et tak i åtet får byggverket og fellen til å klappe sammen.

Det hele monteres i en boks med hengslet lokk, eller settes under en flat steinhelle som settes på vippen og holdes oppe av pinnene, avhengig av om en skal fange levende, eller drepe.

Metoden har vært i bruk mot røyskatt, og i mindre grad mot fjellrev.
Tullgränd (Stockholm)

**Tullgränd** er en gate/smug i Gamla stan i Stockholm, som går mellom Skeppsbron og Österlånggatan. Nærmeste parallellgate i nord er Packhusgränd og i sør Norra Bankogränd.

## Historie
Den første gang smuget omtales i historiske nedtegnelser er i 1626 som *Tollhuus grenden*, senere i 1693 som *stora Tullhus gränden*, i 1704  som *Store Siötullsgränden*, i 1733 som *Stora Tull gr*[*änd*] og til slutt som *Tullgränd* i 1885. Navnet har sitt opphav fra Tullhuset (Tollhuset/Tollboden) som lå i kvartalet på nordsiden av smuget i 1686, samt lageret som ble bygget i 1780-årene. Tidlig på 1700-tallet var smuget kjent som *Solgränden* etter kroen *Lilla Solen* som da lå her. (Se også Packhusgränd og Solgränd.)

## Referanser


## Eksterne lenker

* hitta.se - kartlokasjon
Galileo

**Galileo** kan vise til:
*Galileo Galilei, italiensk astronom
*Galileo, et europeisk satellittnavigasjonssystem
*Galileo-sonden, et amerikansk ubemannet romfartøy
Freddy Adu

**Fredua Koranteng Adu** (født 1989) er en ghanesisk-amerikansk tidligere fotballspiller. Han spilte sist for den svenske klubben Österlen FF i 2021.

## Referanser

## Eksterne lenker
*
Kristina Nervold

**Kristina Iren Nervold** (født **Kristina Iren Vestveit** 24. august 1986 i Bærum) er en norsk rifleskytter. Nervold representerte Norge under Sommer-OL 2008 i Beijing. I utgangspunktet hadde landslagsledelsen tatt ut Ingrid Stubsjøen fra Tynset, men etter at Vestveit hadde tatt en tredjeplass i verdenscupstevnet i Milano overstyrte Olympiatoppen Norges Skytterforbund og valgte å satse på Nervold i stedet for Stubsjøen.

Nervold tok sin første internasjonale seniormedalje allerede som 18-åring da hun sikret seg bronsemedaljen i 300 m rifle, 3x20 skudd under EM i Beograd i 2005. Året etter tok hun sølv i juniorklassen for kvinner i 50 m rifle, 3 stillinger under VM i Beograd.

## Referanser


## Eksterne lenker
* 
* Kristina Nervold på issf-sports.org
Absolute Music 57

***Absolute Music 57*** er det 57. samlealbumet i den norske Absolute Music-serien og ble utgitt 30. juni 2008.

## Sporliste
# Jason Mraz – «I'm Yours» 
# Coldplay – «Violet Hill»
# Anouk – «Lost» 
# Erik og Kriss – «Det e'kke meg det er deg» 
# Kylie Minogue – «Wow»
# Flo Rida  feat. T-Pain – «Low» 
# Fragma – «Toca's Miracle (2008)»
# Albino Superstars – «Team Disco»
# Real Ones – «Lonesome Town» 
# Adele – «Chasing Pavements»
# Sichelle – «Freaky»
# Wiley – «Wearing My Rolex»
# Madcon with Paperboys – «Back on the Road»
# Madrugada – «What's on Your Mind?»
# Simple Plan – «When I'm Gone» 
# Kobojsarna – «Jag vet du vill ha mig» 
# Herman Hermits – «No Milk Today»
# Torgeir & Kjendisene – «Ingen sommer uten reggae»
# Michael Bublé – «Lost»
# Mike Polo – «I Luv U Baby»

## Eksterne lenker
* Absolute Music 57 front- og backckover
Eemshaven

**Eemshaven** er en havn i provinsen Groningen, Nederland.

I 1968 fastla Nederlands regjering munningen av Ems (Eemsmond) til å bli en økonomisk nøkkelregion. En av nøkkelaktivitetene for regionen var bygging av en ny havn kalt Eemshaven. Den nye havnen ble offisielt åpnet av dronning Juliana i 1973. I 2007 var de planlagt å bygge en LNG-terminal og også planer om en biodieselfabrikk.

Inverteringsstasjonen til HVDC NorNed ligger i Eemshaven. Den tilsvarende strømretterstasjonen ligger i Feda i Vest-Agder.

Fra april 2022 trafikkerer rederiet Holland Norway Lines en rute mellom Kristiansand og Eemshaven. 

## Referanser
Cables

**Cables** er et norsk rock/punk-band med tilholdssted i Oslo etablert i 2000. Bandet ga i 2005 ut EP-en *Oh La La*. Sammen med Ida Maria vant de Zoom Urørt-finalen i 2006 og fikk i premie en landsdekkende Zoom Urørt-turné våren 2007. Bandet spilte i løpet av 2008 inn sitt første album med Tommy Akerholdt fra Serena Maneesh og Silver som produsent. I 2009 gav de ut debutalbumet ”Same Places, Same Faces” som fikk en rekke bra anmeldelser.

Etter noen år med spilling rundt i Norge, ble det for et par år siden stille på Cablesfronten.

I den stille perioden har de skrevet nye låter, friska opp line-up'en og er nettopp ferdig med innspillingen av album nummer to som ble sluppey Januar 2013.  Det er Tommy Akerholt Turboneger Silver / Serena Maneesh) som igjen har produsert Cables sitt andre album.

I tillegg til Inger Hellgren på vokal og Silje Dybedahl på gitar, er bandet nå forsterket med Lene Vinje (Cocktail Slippers) på bass, Håvard Lunøe-Nielsen (Bloodlights) på gitar og Steffen Skau Linnert (Upstrokes / Anton Ruud & The Wrong Way Home) på trommer.

## Medlemmer
* : vokal, bass (2000-)
* : gitar (2000-)
* : Bass (2011-) 
* : slagverk (2012-)
* : gitar (2012-) 

### Tidligere medlemmer
* Marte Hagen: slagverk (2000-2012)
* Ann Sung-an Lee: gitar (2008-2011)
* Helene Weydal: gitar (2000–2004)
* : gitar (2004-2008)

## Eksterne lenker
* https://web.archive.org/web/20160304103327/http://www.cablesband.com/
16. etappe i Tour de France 2008

**16. etappe i [[Tour de France 2008]]** ble kjørt tirsdag 22. juli og gikk fra Cuneo til Jausiers over to HC-kategori-stigninger.

***Etappe:** 16
***Dato:** 22. juli
***Lengde:** 157 km
***Norske resultater:**
: 54. Kurt Asle Arvesen + 13.18
: 145. Thor Hushovd + 31.56
***Gjennomsnittshastighet:** 34,7 km/t

## Sprint og klatrepasseringer

### 1. sprint (Vignolo)

Etter 20,5 km

### 2. sprint (Vinadio)
Etter 50 km

### 1. stigning (Col de la Lombarde)
HC stigning etter 72,5 km

### 2. stigning (Col de la Bonette-Restefond)
HC kategori stigning etter 133,5 km

## Utgåtte ryttere
*162 Sébastien Chavanel fra Française des Jeux brøt
*63 Francesco Chicchi fra Liquigas rakk ikke i mål innen tidsfristen	

## Resultatliste

## Eksterne lenker
* Etappeside på Letour.fr
Kåre D. Tønnesson

**Kåre Dorenfeldt Tønnesson** (1926–2019) var professor i historie ved Universitetet i Oslo. Han var spesialist på den franske revolusjon og fransk historie på 1700- og 1800-tallet. 

Han tok cand. philol.-graden i 1952 med hovedoppgave om Alexis de Tocquevilles politiske og historiske tenkning slik det kom til uttrykk i boka *Om demokratiet i Amerika*. På 50-tallet hadde han som NAVF-stipendiat et lengre forskningsopphold i Paris hvor han tok doktorgrad i 1959 på en avhandling om arbeideroppstand og påfølgende nederlag - i gruppen kalt sans-culottes -  under den franske revolusjon i 1794–1795. I avhandlingen gjorde han mikrostudier av arbeidsfolks politiske aktivitet i enkeltbydeler («seksjoner») med vekt på hvordan den dårlige forsyningssituasjonen bidrog til aktivering av småkorsfolk og radikalisering av bevegelsen.

Tønnesson var universitetslektor, deretter dosent og fra 1969 professor ved Historisk Institutt ved Universitetet i Oslo. 

På 1980-tallet var han en av redaktørene i Aschehougs verdenshistorie og skrev selv bindet om *to revolusjoner*, som hadde den franske og den industrielle revolusjon som hovedtema og omhandlet perioden 1750 til 1815. I dette verket la han særlig vekt på å forklare privilegiesamfunnet, og hvordan det hadde innflytelse på økonomisk og politisk utvikling i denne epoken. Boka ble oversatt til svensk, finsk, fransk og islandsk. Til 200-årsjubileet for den franske revolusjon i 1989 skrev han boka *Revolusjonen som rystet Europa*. Denne boka gav en syntese av årsakene til revolusjonen med vekt på hvordan omsetning og nyutnevning av adelsprivilegier førte til skille mellom stendene var glidende samtidig som mange samfunnsgrupper hadde egeninteresser i at regimet ikke ble reformert. Som universitetsstipendiat skrev han ett bind i den norske sentraladministrasjonens historie.

Tønnesson var første leder av Den norske historiske forening (HIFO) i 1990. Han var dekan ved det historisk-filosofiske fakultet ved Universitetet i Oslo fra 1973 til 1975. Han var styreleder i Universitetsforlaget fra 1980 til 1984.

Tønnesson var far til Stein Tønnesson, Johan L. Tønnesson og Øyvind Tønnesson.

## Litteratur
* Bibliografi over Tønnessons forfatterskap er trykt som kapittel i festskriftet til hans 70-årsdag

## Referanser
Pøbel

**Pøbel** (fra fransk, av latin *populus*, «folk») er et nedsettende uttrykk for almenheten, «rå, udannede personer, pakk, ramp», i henhold til Bokmålsordboka. Ordet blir brukt synonymt med udannede personer. Ordet betegnet i sin tid en mangel på kultur, åndsdannelse, raffinement, og stil. I dag brukes det isteden helst om ungdommer som ikke viser folkeskikk eller bevisst bryter normer og regler.

I middelalderen ble det lånt fra gammelfransk (*poble*) til tysk (*Pöbel*).

Pøbelvelde er også et annet ord for oklokrati.

## Referanser
Knut Lindseth

**Knut Lindseth** (født 27. juni 1941 i Mandal) er en norsk politiker. Han representerte Kristelig Folkeparti i Mandal bystyre i fem 4-års perioder fra 1972. Fra 1980 til 1991 var han ordfører i Mandal. 

Lindseth er utdannet bilingeniør ved Teknisk fagskole i Stavanger. Han har jobbet som formingslærer, men fra 1967 har han jobbet på Mandal Bymuseum, fra 1972 som museumsbestyrer. I unge år drev han med maling, han fikk bilder antatt på Sørlandsutstillingen seks ganger. Knut Lindseth er sterkt opptatt av lokalhistorie og har vært medforfatter i flere bøker om Mandal. Han mottok i 2009 Kongens fortjenstmedalje i sølv.

## Bibliografi

## Kilder
* Signe Marie Rølland: *Historisk museumsfarvel* Intervju i Lindesnes Avis 19. juli 2008 side 12-13
Militærmuseet i Beijing

**Militærmuseet i Beijing** (kinesisk: 中国人民革命军事博物馆, pinyin: *Zhōngguó rénmín gémìng jūnshì bówùguǎn*, «Militærmuseet for det kinesiske folks revolusjon») er et museum som har historien til kommunistpartiets Folkets frigjøringshær som sitt spesialfelt. Den følger hæren fra 1927 og fremover til nåtiden. I samlingene befinner det seg blant annet avbildninger fra Mao Zedong fra hans yngre år, sosialrealistisk kunst, og noen erobrede amerikanske stridsvogner fra Koreakrigen.

Byggverket er ett av de ti store bygninger, et gedigent byggeprosjekt i Beijing i forbindelse med tiårsdagen for Folkerepublikkens fødsel den 1. desember 1949.


Fil:Beijing Military Museum Front - troops towards the sky.jpg|Museumsbygningen
Fil:Beijing Military Museum Main Hall.jpg|Hovedhallen i museet


## Eksterne lenker
*
Langfjordbotn

:*For stedet i Gamvik kommune, se [[Laggo]].*
**Langfjordbotn** (samisk **Lákkovuonbahta**) er ei bygd og en grunnkrets i Alta kommune. Langfjordbotn ligger innerst i Langfjorden, en sidearm til Altafjorden. Grunnkretsen hadde 114 innbyggere i 2012.

Langfjordbotn er kjent for en vakker og frodig natur, og gode forhold for dyrking av poteter og bær. Langfjordbotn er en populær destinasjon for turister fra hele verden, og i Bognelvdalen innenfor Langfjorden finnes en gammel reiselivsattraksjon som heter Bubbelen. Bubbelen er en underjordisk elv som kommer boblende opp fra bakken, og er flottest å se på om våren når det er god vannføring.

Innerst i fjorden drives fem melkebruk, og her ligger skolen og samfunnsshuset. Næringslivet i bygda er i tillegg til landbruk flere familiedrevne reiselivsbedrifter og Finnmarkskollektivet som arbeider med ungdom med rusproblemer. Langfjorden er et område for at allsidig friluftsliv med fjord, vidde, høyfjell, skog og myrer. Om vinteren er det gode forhold for ski, snøscooter, toppturer og hundekjøring.

Det tyske slagskipet «Scharnhorst» hadde base der under andre verdenskrig.

## Kjente personer
*Marianne Skjøthaug – verdensmester i hundekjøring 2011

## Referanser
NorNed

**NorNed** er en 580&nbsp;km lang HVDC undersjøisk kraftledning mellom Feda i Norge og havna Eemshaven i Nederland som forbinder begge landene sine fordelingsnett.

Ferdig bygget var NorNed den lengste undersjøiske strømkabelen i verden. Men både sjøkabelen mellom Norge og Storbritannia (North Sea Link) fra 2021 og sjøkabelen mellom Storbritannia og Danmark (Viking Link ) fra 2023, er lengre.

På det dypeste ligger kabelen på 410 meters dybde. NorNed-kabelen var budsjettert til € 550 millioner og er konstruert som en bipolar HVDC-link med en spenning på 450&nbsp;kV og en kapasitet på 700&nbsp;MW. Den totale vekten til kabelen er &nbsp;tonn, og kapasitetsmessig kan den forsyne halve byen Amsterdam med elektrisk kraft. NorNed er et samarbeidsprosjekt mellom den norske fordelingsnettsoperatøren Statnett og det nederlandske selskapet TenneT.

Installasjon av de første seksjonene ble påbegynt i 2006; den siste seksjonen ble lagt i slutten av 2007. På den nederlandske kysten har TenneT forbundet kabelen til det nederlandske 380&nbsp;kV høyspentnettet. I Feda har Statnett gjort det samme for det norske 300&nbsp;kV fordelingsnettet. Kommersiell operasjon startet den 5. mai 2008 med en auksjon. Første kraftoverføring fant sted neste dag den 6. mai.

Etter to måneders drift var det blitt overført kraft for anslagsvis € 50 millioner. Det vil si at på to måneder ble 8&nbsp;% av totalkostnadene av kabelen tjent inn. I planprognosen for NorNed-kabelen ble årlig omsetning estimert til EUR 64 millioner. Det tok imidlertid tid å komme i full drift, fordi det måtte gjøres noen mindre reparasjoner utover våren og sommeren.

I kabelprosjektet inngikk også å legge ned en NedNor-kabel for returstrøm. Den kabelen skulle etter planen fullføres innen høsten 2008, fordi det ikke ville være trygt å legge ned kabelen når det var fare for høststormer.

## Referanser




## Eksterne lenker
* NorNedprosjektet, fra Statnetts nettside
* The NorNed Project (TenneT website)
* The NorNed Project (ABB website)
* NorNed Cable Briefing (Nexans Norway AS)
Federico Bahamontes

**Federico Martín Bahamontes** (1928-2023) var en spansk profesjonell syklist. Han var kjent som en klatrespesialist og hadde kallenavnet *El águila de Toledo* (*Ørnen fra Toledo*). 

Han vant Tour de France i 1959, ble nummer to i 1963 og nummer tre året etter, og vant totalt syv etapper. Bahamontes vant klatretrøya seks ganger (1954, 1958, 1959, 1962, 1963, 1964), kun Richard Virenque har flere. Han fikk også en andreplass i Vuelta a España i 1957 og vant klatrekonkurransen både da og i 1958, da han fikk en 6.-plass. I Giro d'Italia vant han klatrekonkurransen i 1956. Han var den første til å vinne klatretrøya i alle tre Grand Tours. 

## Referanser


## Eksterne lenker
* 
* Bildegalleri
Kindstugatan

**Kindstugatan** er ei gate i Gamla stan i Stockholm. Den går fra Brända tomten fram til Tyska brinken ved Tyska kyrkan.

## Historikk
Gatas eldste kjente navn er Kindhästagatan (*kinhaestagatan* i 1449), men det forekommer flere ulike navn i tidens løp; *Kindhästegatan, Kinstagatan, Kinnestagatan, Kinstugugatan* med flere. Navnet inneholder i sin opprinnelige form ett gammelt ord *kindhäst* eller *kindpust* som betyr ørefik som trolig har å gjøre med et omtalt slagsmål som fant sted i gata. Muligens var gata en tid beryktet for voldsomheter.

På Kindstugatan lå et bordell som figurerte i prostitusjonsskandalen rundt Sara Simonsdotter på 1600-tallet.

## Kindstugatan i fornøyelseslivet
På nåværende Kindstugatan 14 lå en kro kalt *källaren Fimmelstång*, der Lasse Lucidor ble drept i 1674. På 1760-tallet var Kindstugatan 11 kjent som stedet der *Stenborgs Sällskap*, det eneste svenskspråklige teater i hovedstaden, spilte når de opptrådte i byen om somrene.

## Referanser




## Eksterne lenker
*
Sokratis Kokkalis

**Sokratis Kokkalis** (født 27. mai 1939) er en gresk forretningsmann. Han er leder og eier av Intracom Holdings. Han er også president og eier av Intralot. Han var til 2010 eier av og president i sportsklubben Olympiakos SFP. I tillegg står han bak Kokkalis-stiftelsen, som jobber for å fremme utdanning, idrett og medisinsk forskning.

Kokkalis er sønn av den greske professoren Petros Kokkalis. Etter den greske borgerkrigen (1945–1949) forlot familien Hellas som flyktninger, og var først en tid i Romania der Sokratis fullførte sine studier før familien flyttet til Øst-Tyskland. Sokratis studerte fysikk og elektronikk i Berlin og Moskva, før han slo seg ned i Athen i 1965. I 1977 stiftet han Intracom. I 2006 kjøpte Intracom Holdings opp Hellas online.
Själagårdsgatan

**Själagårdsgatan** er en gate i Gamla stan, Stockholm, som går fra Köpmangatan til Svartmangatan. Gaten, omtalt som *Siela gardz gatan* i 1487, *Sielegatenn* i 1593, *Siähl gårdz gatan* i 1688 og *Siähl gårdz gatan* i 1718, er oppkalt etter en veldedig institusjon, *Själagården*, et hjem for eldre og syke fra 1420-tallet. Själagården var basert på sjelegaver (donasjoner) som skulle gi giveren fred i sjelen. Sjelegården ble revet i 1933.
The Fernets

**The Fernets** var et norsk rockeband fra Tromsø etablert høsten 2003. I 2005 ga bandet ut sin første single, «I Got No Time», som fikk en del spilletid på NRK P3. Bandet vant sammen med Heroes & Zeros den nasjonale finalen under Zoom Urørt høsten 2005 og ble sendt på en landsdekkende Zoom Urørt-turné våren 2006. 2006 var bandet dessuten en av finalistene under kåringen av Årets Urørt. Sommeren samme år spilte de inn sitt debutalbum med Cato Thomassen fra Cato Salsa Experience som produsent. Albumet, som fikk navnet *The Fernets*, ble gitt ut høsten 2007 på See Line Records/Universal. Bandet ble oppløst etter utgivelsen av deres første album.

Bandnavnet er hentet fra det italienske brennevinet Fernet Branca som ble konsumert da bandet ble stiftet.

## Medlemmer
* : vokal
* : gitar
* : gitar
* : bass
* : slagverk

## Eksterne lenker
* 
* The Fernets på MySpace
John-Lee Augustyn

**John-Lee Augustyn** (født 10. august 1986 i Kimberley) er en sørafrikansk, tidligere profesjonell, syklist. En skade i hoften etter et krasj i 2007 gjorde karrieren vanskelig, og etter et forsøk på comeback i 2014, måtte han legge opp.

Han fikk mye oppmerksomhet da han på den 16. etappen i Tour de France 2008 var førstemann over *Cime de la Bonette-Restefond*, Tourens høyeste punkt, før han like etter falt utfor en skrent på nedkjøringen mot Jausiers.

## Referanser


## Eksterne lenker
* 
*
Brända tomten

**Brända tomten** er en åpen plass som ligger på hjørnet av Kindstugatan og Själagårdsgatan i Gamla stan i Stockholm. Huset som lå her, ble rammet av brann i 1728, og den daværende eieren oppførte ikke noe nytt hus på tomten. Byarkitekt Johan Eberhard Carlberg skrev i 1734 at han to år tidligere hadde foreslått å lage en snuplass for brannvesenets hest og vogn på stedet. På en tilhørende skisse ble stedet avmerket som *Ekmans afbrände tomt*. I manntallet for 1760 ble den bare omtalt som *Brända tomten*. I dag vokser det et kastanjetre på stedet.

Cepheus-kvartalet, Cassiopea-kvartalet og Andromeda-kvartalet grenser mot Brända tomten. Her finnes også de vernede bygningene Bartelska og Törneska husen og Andromeda 7.

## Referanser




## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
* 
*
Knut S. Selmer

**Knut Sejersted Selmer** (født 7. november 1924 i Aker, død 25. mars 2009 i Oslo) var en norsk jurist og professor ved Senter for rettsinformatikk ved Universitetet i Oslo. Sammen med Jon Bing var Knut Selmer en foregangsmann på rettsinformatikkens område i Norge fra 1970. Knut Selmers samlinger – det rettsinformatiske bibliotek er oppkalt etter ham.

Selmer var styreleder i Universitetsforlaget (1962–1977), Fond for utøvende kunstnere og i Datatilsynet. Han var sønn av Ernst W. Selmer og bror til Ernst S. Selmer. Selmer var gift med Norges andre kvinnelige høyesterettsdommer, Elisabeth Schweigaard Selmer (1923-2009)

Selmer tok examen artium ved Haagaas Artiumskursus i 1944, ble cand.jur. i 1949, tok dispasjøreksamen 1954 og tok den juridiske doktorgrad i 1958 med avhandlingen *The Survival of General Average. A Necessity or an Anachronism?*.

Han ble utnevnt til ridder av 1. klasse av St. Olavs orden i 1993.

## Referanser


## Eksterne lenker
*
David May

**David May** (født 24. juni 1970 i Oldham, Lancashire) er en tidligere engelsk fotballspiller.

## Karriere
May startet karrièren sin i Blackburn. Først spilte han på juniorlaget, før han tok steget opp til førstelaget. May spilte over 100 kamper for klubben, og var med på opprykket til FA Premier League i 1992, og i hans siste sesong for Blackburn så var han med på å komme på andreplass i FA Premier League bak Manchester United. Manchester United kjøpte May for £ 1,2 millioner. Han var også med å vinne «The Treble» med Man Utd i 1998\99 sesongen.

## Eksterne lenker
*
Oxylapia polli

***Oxylapia polli*** er en art i gruppen ciklider.
Det er en fisk som lever i elver i Madagaskar. 
Den blir ca. 13 cm lang. 
Den er truet av tap av habitat og sedimentasjon forårsaket av avskoging.

## Eksterne lenker
* 
*
Jô

**João Alves de Assis Silva** (født 20. mars 1987 i São Paulo) er en brasiliansk fotballspiller som spiller for Sport Club Corinthians Paulista.

## Karriere
Jô startet å spille for Corinthians der han spilte 81 kamper og scoret 13 mål. Men i 2005 kom CSKA Moskva på banen, og hentet den 18 år gamle spissen til Russland. Der fikk han spille 53 kamper og score 30 mål, før Manchester City kjøpte han for £18&nbsp;000&nbsp;000 – £20&nbsp;000&nbsp;000

Han spilte på Brasils lag som tok bronse under OL i Beijing 2008. Han var også i den brasilianske troppem til VM i fotball 2014 på hjemmebane i Brasil.

## Referanser


## Eksterne lenker
*
Katholieke Universiteit Leuven

**Katholieke Universiteit Leuven** (kort **KU Leuven**) er et pavelig universitet og ved siden av Université catholique de Louvain en av to etterfølgerinstitusjoner etter Det katolske universitetet i Leuven, Belgias eldste universitet.

Det katolske universitetet i Leuven ble grunnlagt av pave Martin V i 1425. Det ble opprinnelig kun undervist på latin. Under revolusjonskrigene ble universitetet oppløst, men gjenopprettet i 1835. Da ble fransk også undervisningsspråk. Nederlandsk ble først undervisningsspråk i 1930. I 1968 ble den nederlandskspråklige seksjonen et selvstendig universitet, og universitetet ble dermed delt i to. Det nederlandskspråklige Katholieke Universiteit Leuven beholdt bygningene i Leuven, mens det franskspråklige Université catholique de Louvain i løpet av 1970-tallet flyttet til Louvain-la-Neuve.

I 2015 hadde universitetet 57&nbsp;181 studenter og 11&nbsp;544 ansatte, noe som også gjør universitet til det største i Benelux. Grunnet de lave avgiftene ved studier i Flanderen, er nederlendere den største gruppen utenlandske studenter ved KU Leuven. 

Katholieke Universiteit Leuven er et sterkt forskningsorientert universitet, som regnes som et ledende universitet på mange fagområder. Universitet er ansett til å være blant de 50 høyeste rangerte universitetene i verden. I Europa er universitetet ansett å være blant de beste og mest prestisjefulle universitetene.  

Sammen med sin franskspråklige søsterinstitusjon er det verdens eldste katolske universitet og blant de ti eldste i verden. 

## Referanser


## Eksterne lenker
*
Det katolske universitetet i Leuven

**Det katolske universitetet i Leuven** var det største, eldste og mest fremtredende universitetet i Belgia. Det ble grunnlagt i 1425 av pave Martin V, og gjenopprettet i 1835 etter et opphold fra de franske revolusjonskrigene. 

I 1968 ble universitetet delt i to universiteter:

*Katholieke Universiteit Leuven (KU Leuven), nederlandskspråklig, med hovedsete i Leuven
*Université catholique de Louvain (UCLouvain), franskspråklig, med hovedsete i Louvain-la-Neuve.
Pakten

:*For den danske adventskalenderen, se [[Pagten]]*

***Pakten*** er en norsk drama-komedie og mysteriefilm fra 1995 regissert av Leidulv Risan. Hovedrollene spilles av Robert Mitchum, Cliff Robertson, Erland Josephson, Espen Skjønberg og Hanna Schygulla.

## Handling
Fire eldre leger (en døende nordmann, en svenske og to amerikanere) er på vei til sitt gamle studiested i Heidelberg, der det befinner seg en forseglet pakke fra 1937. Pakken inneholder en pakt som ble inngått av de unge legestudentene og avtalen var at når en av dem var døende skulle hans ønske oppfylles. Den døendes ønske er å se igjen sin store kjærlighet: Marianne Kemp. Men i jakten på Marianne strømmer fortrengte minner og løgner omkring nazi-tiden seg på, og visse personer ønsker ikke at sannheten skal komme frem. Det i utgangspunkte enkle ønsket til den døende skal vise seg å romme svik og skyld, død og kjærlighet. Samt et blodferskt, lite krimdrama.

Filmen begynner med slutten, og historien blir fortalt av den avdøde Berner i et tilbakeblikk.

## Om filmen
*Pakten* var Leidulv Risans tredje spillefilm som regissør. Han hadde tidligere regissert *[[Etter Rubicon]]* fra 1987 og *[[Krigerens hjerte]]* fra 1992. Det var på forhånd knyttet stor spenning til filmen.

Tyskland og Danmark var også involvert i produksjonen.

### Kritikerne
*Pakten* fikk forholdsvis dårlige kritikker av de toneangivende aviser i Norge. *[[VG]]* gav den terningkast 2 og skrev blant annet: «*Sant å si har den ingen rytme overhodet. Ingen musikalitet, ingen dirrende tone for publikummeren å seile på fra en scene til neste, en situasjon til en annen*». *[[Dagbladet]]* og *[[Aftenposten]]* gav den middels bra omtale, mens *[[Bergens Tidende]]* var negative og kalte den for «*Geriatrisk såpeopera*».

## I rollene
(utvalg)
* Robert Mitchum –  Ernest Bogan 
* Cliff Robertson –  Ted Roth 
* Erland Josephson –  August Lind 
* Espen Skjønberg –  Carl Berner 
* Hanna Schygulla –  Ewa Loehwe 
* Nadja Tiller –  Gertrude Boman 
* Ingrid van Bergen –  Wenche Haas 
* Bodil Kjer –  Marianne Haas 
* Trine Pallesen –  Nina 
* Ernst Jacobi –  Leonard Haas 
* Joachim Kemmer –  Johannes Christof 
* Ulrich Wildgruber –  Reverend Berger 
* Kai Wiesinger –  Fritz Becker 
* Ellen Horn –  Nurse 
* Oliver Nägele –  Paul Zeppelin 
* Sven Nordin –  Dr. Sunde

## Referanser


## Eksterne lenker
*
Grauspitz

**Grauspitz** (*Vorder Grauspitz* på enkelte kart) er det høyeste fjellet i Liechtenstein med en høyde på 2&nbsp;599 meter over havet. Det ligger i fjellkjeden Rätikon. Den letteste ruten til topps går opp over Hinter Grauspitz (Schwarzhorn) og langs en gruppe på 3-4 skarpe, smale rygger. 

## Eksterne lenker
* Grauspitz på summitpost.org
For Tors skyld

***For Tors skyld*** er en norsk drama- og familiefilm fra 1982 regissert av Knut Andersen. Hovedrollene spilles av Jakob Ørmen, Ivar Nørve og Monica Sidselrud. Filmen er basert på Mathis Mathisens bok fra 1982 med samme tittel. Han skrev også manus.

## Handling
Filmen handler om en drabantbyfamilie hvor faren har alvorlige alkoholproblemer. Far drikker, mor har reist bort, og sønnen Tor rømmer hjemmefra for å provosere faren til endelig å ta seg sammen. Han rømmer ut i skogen for å finne tilbake til noen av de gode opplevelsene han og faren hadde sammen tidligere. Flukten hjemmefra blir ikke bare destruktiv. Vennene prøver å hjelpe ham, og han blir i tillegg forelsket. Tor gjør seg sine refleksjoner og forstår at han må legge sitt eget grep på livet.

## Om filmen
Filmen ble forholdsvis godt mottatt av anmelderne. Blant annet så ga VG, Dagsavisen og Aftenposten den terningkast fire.

Filmen ble i 2006 omtalt som en «Rørende norsk familiefilm» av NRK i forbindelse med en TV-visning.

## I rollene
* Jakob Ørmen – Tor 
* Ivar Nørve – Tors far 
* Monica Sidselrud – Laila 
* Aalto Braveboy – Per 
* Hege Kleven – Bente 
* Per Rollvang – Bjørn 
* Veslemøy Haslund – Tors mor 
* Helge Reiss – Lailas far 
* Anne-Lise Tangstad – Lailas mor 
* Per Theodor Haugen – Kuratoren

## Referanser


## Eksterne lenker
*
De dødes tjern (film)

***De dødes tjern*** er en norsk mysterie-grøsser fra 1958 regissert av Kåre Bergstrøm. Hovedrollene spilles av Henki Kolstad, Henny Moan, Bjørg Engh, Erling Lindahl, Georg Richter og André Bjerke. Filmen er basert på Bernhard Borges (psevdonym for André Bjerke) roman *[[De dødes tjern]]*, fra 1942.

Filmen er også kjent under engelske titler *The Lake of the Damned* og *Lake of the Dead*.

Filmen har fått en nyinnspilling under samme navn utgitt i 2019.

Filmen ble utgitt i HD som Blu-ray for første gang 8. desember 2023 i prosjektet Norske Filmklassikere, som den aller første i serien.

## Handling
Kriminalforfatter Bernhard Borge og hans kone Sonja, psykoanalytiker Kai Bugge, tidsskriftredaktør Gabriel Mørk, jurist Harald Gran og hans forlovede Liljan Werner er seks Oslo-mennesker som skal besøke Bjørn Werner (Liljans bror) på hans hytte dypt inne i Østerdalsskogene. Men da gjestene kommer er Werner forsvunnet, og hunden hans finner de død ved et tjern i nærheten. Senere forsvinner også en av gjestene.

Det går ikke lenge før de begynner å gruble over det gamle sagnet som er knyttet stedet: En mann skal ha drept sin søster og hennes elsker og etterpå ha druknet seg i tjernet. Siden het det at alle som oppholdt seg på åstedet – i morderens hytte – ville bli besatt av en underlig dragning og drukne seg i tjernet.

Selskapet bestemmer seg for å oppklare mysteriet, men snart later det til at de selv blir utsatt for de gåtefulle, dragende maktene som knyttes til tjernet.

## Om filmen

### Mottakelse
*De dødes tjern* ble en suksess i sin samtid og bidro til gjenopprettelsen av Norsk Films selvfølelse. Dette ble også Kåre Bergstrøms gjennombrudd som filmregissør. «Norsk topp-thriller», skrev *[[VG]]s* anmelder i 1958 og gav den terningkast fem. Anmelderen mente at filmen hadde lyktes godt i sin transformasjon fra bok til film.

I 1998 ble filmen kåret til den fjerde beste norske film gjennom tidene på en topp 10-liste, satt sammen av 101 norske filmfolk og kritikere.

*De dødes tjern* er én av ytterst få norske filmgrøssere og regnes i dag som en av norsk films klassikere.

### Musikk
Gunnar Sønstevold skrev filmmusikken, og musikerne var fløytisten Ørnulf Gulbransen, cellisten Arne Novang og harpisten Oscar Harlem.

### Innspillingssteder
Filmen ble spilt inn ved tre tjern:
*Skomakertjern – et av de tre vannene i Tryvann i Nordmarka i Oslo.
*Steinstjernet – ved Steinshøgda ved Kolsås i Bærum.
*Tjernsrudtjernet – i Bærum. (Her ble det bare tatt noen nærbilder).

## I rollene
* André Bjerke –  Jon Mørk (i filmen har Gabriel Mørk fått nytt navn)
* Bjørg Engh –  Sonja, Bernhards kone
* Henki Kolstad –  Bernhard Borge
* Per Lillo-Stenberg –  Bjørn Werner, Liljans bror 
* Erling Lindahl –  Kai Bugge, psykolog
* Henny Moan –  Liljan Werner 
* Øyvind Øyen –  Magne Bråten, politimann (i boka heter han Einar Bråten)
* Georg Richter –  Harald Gran 
* Leif Sommerstad –  Tore Gråvik, gjenferdet (i romanen heter han Tore Gruvik)
* Inger Teien –  Eva, Bjørns venninne

## Referanser
Flight of the Phoenix

*The Flight of the Phoenix (bok), bok fra 1964 skrevet av Elleston Trevor.
*The Flight of the Phoenix, amerikansk film fra 1965.
*Flight of the Phoenix (2004), amerikansk film fra 2004.
Svein Arve Pedersen

**Svein Arve Pedersen** (født 15. april 1952 på Hamar) er en norsk friidrettsutøver og langdistanseløper. Han løp for Hamar Idrettslag og IK Tjalve og vant to norgesmesterskap i henholdsvis 20 km terreng i 1975 og maraton i 1980.

Vinnertiden på maraton i 1980 var på 2:14:33, som er den raskeste tiden på et norgesmesterskap i maraton per dags dato. Han har også en 30.-plass fra New York City Marathon i 1979 på tiden 2:21:03.
Alanngorsuaq

**Alanngorsuaq** kan peke på flere grønlandske steder:
* Alanngorsuaq (Narsaq) &ndash; et fjell på 658 meter i Narsaq kommune
* Alanngorsuaq (Kobberminebugt) &ndash; en fjord i Qaqortoq kommune
* Alanngorsuaq (Sisimiut) &ndash; et fjell på 411 meter i Sisimiut kommune
Bergljot Engeset

**Bergljot Lovise Engeset** (født 1941) er en norsk skuespiller, journalist, programleder og forfatter, kjent for å være den første programleder i barneserien *[[Lekestue (Barne-TV)|Lekestue]]* (med Henning Rivedal) på NRK. 

Engeset er utdannet ved Statens Teaterskole (1965) og Norsk Journalisthøgskole. Hun ble engasjert ved Den Nationale Scene i Bergen (større roller: *Krosshaugen* 1965, *Johnny Belinda* og *Vildanden*, 1966-69), deretter Det norske teatret (*Bernardas Hus* og *Lærarne*, 1970-72). Hun var assistent ved Riksteatrets *Fagre Helena* i 1975. 

Som programleder i kringkastingen ble hun kjent fra serien ''Etter fjøstid'' og ''Lekestue'' (1973–75). Hun ledet også Melodi Grand Prix 1975. Senere ledet hun dokumentaren *[[Vossevangen]]* samt ungdomsserien ''Du verden, du verden'' (1980). 

Hun ble leder for Nynorsk pressekontor i 1979 og skrev frilans for NTB utover 80-tallet. Hun ledet *innflytterdagene* i hovedstaden i 1986. Senere har hun drevet sitt eget forlag, *Norsk kulturformidling*, og  forfattet flere artikler om bunader i norske tidsskrifter.
 
## Utgivelser
* *[[Geit]]a* (Samlaget, 1996).  Om husdyrhold.
* *Dr. Torgersen.  Portrett av ein distriktslege og eit distrikt* (Norsk kulturformidling, 2001).  Om Oddmund Sigurd Lund Torgersen (1896–1972), distriktslege i Stranda 1924-64.
* *Innflyttar til [[Tigerstaden]]* (Norsk kulturformidling, 2003).
* *Dei gav oss ein arv* (Norsk kulturformidling, 2005).  Om livet ved Geirangerfjorden og Nærøyfjorden
* *Godnatthistoriar* (2007).  Med Henning Rivedal.  Tjueto historier fra Vestlandet.

## Utmerkelser
* Oslo bys kulturstipend 1986
* Nordisk råds stipendier til journalister (1987)

## Referanser